मैं सपना चैरसिया पत्नी सुनील गुप्ता पुत्र कन्हैया गुप्ता, निवासी- B24/151, कश्मीरी गंज, राम मंदिर, खोजवां, थाना-भेलूपुर, वाराणसी के विरूद्ध मुझे शारीरिक और मानसिक प्रताडि़त करने की मय हलफनामा शिकायत मानवाधिकार जननिगरानी समिति के सहयोग से 03 दिस0, 05 दिस0 पुनः 20 दिस0 को श्रीमान् वरिष्ठ पुलिस अधीक्षक, श्रीमान् पुलिस महानिरीक्षक, श्रीमान् पुलिस महानिदेशक एवं श्रीमान् अध्यक्ष, राष्ट्रीय मानव अधिकार आयोग, नई दिल्ली को की। जिसके बाद महिला प्रकोष्ठ वाराणसी (कचहरी परिसर) के द्वारा मुझे अपना बयान देने के लिए बुलाया गया, जिस पर मैं दिनांक 19 जनवरी, 2013 को 10:00 बजे सुबह बयान देने पहुँची। वहाँ उपस्थित महिला पुलिस अधिकारियों के द्वारा मेरा बयान लेने के पूर्व मेरा स्वेटर उतरवाकर मेरे पूरे शरीर को जगह-जगह पर छू कर देखीं और पूछी कि तुम कोई मोबाइल तो नही रखी हो, कहीं सब कुछ रिकार्ड तो नही करोगी। स्वेटर उतरवाकर देखने के बाद जब वे सन्तुष्ट हो गयी कि मेरे पास कोई मोबाइल वगैरह तो नही है तब कुछ सवालों के उत्तर देने के बाद वे मेरे पर दबाव बनाने लगीं कि तुम अपने पति के घर आज ही वापस चली जाओं। मैंने साफ मना कर दिया कि मैं उनके साथ नही रह सकती तो वे मुझे बच्चें का वास्ता देने लगी कि तुम्हें अपने बच्चे का मुँह देखना चाहिये, कैसी माँ हो ? पत्थर दिल तुम दुनिया की पहली ऐसी माँ हो जो अपने बच्चें की खातिर भी पति के साथ नही रहना चाहती हो। तुमसे हम लोग हाथ जोड़कर विनती कर रहे है, अपने पति के साथ चली जाओं। फिर मेरे पति को भी जो बाहर उनके बुलाने पर आये थे उन्हें भी अन्दर कमरे में बुला लिया, मुझसे कहा कि तुम दोनो बात कर लो, मैने साफ मना कर दिया कि मुझे कोई बात नही करना है। उसके बाद मेरा पति उनके सामने ही कहे कि तुमने बहुत सी गल्तियां की है मैं तुम्हें माँफ करने को तैयार हूँ, तुम मेरे साथ घर चलो।